இந்நிலையை அமெரிக்கா மற்றும் ஐக்கிய இராச்சியம் என்பன விரும்பவில்லை என்பதுடன், இது தொடர்பில் கருத்து வெளியிட்டிருந்த அமெரிக்க பாதுக்காப்பு துறை துணைச் செயலர், ஐரோப்பிய ஒன்றியம் நேட்டோவின் தாற்பரியத்தின் கீழ் தொடர்ச்சியாக இருக்கும் வரையிலே குறித்த ஒப்பந்தம் நடைமுறையில் இருக்கும் என கூறியிருந்தார். ஐக்கிய இராச்சிய நாடாளுமன்றில் பாதுகாப்புக்கான சபை இது தொடர்பில் கருத்து வெளியிடுகையில், நேட்டோவின் தகைமை ஒருபோதும் கேள்விக்கு உட்படுத்தலாகாது என தெரிவித்திருந்தது. இதன் ஒரு விளைவாகவே அமெரிக்க ஜனாதிபதி 2017இல் நடைபெற்ற நேட்டோ மாநாட்டின்போது அமெரிக்கா இனிமேலும் பெருமளவிலான செலவை ஏற்றுக்கொள்ளாது என தெரிவித்தருந்தமை கவனிக்கத்தக்கது.